د غزنی ولایت مرکز په حضرت پیر شهباز لیسه کې د افغانی سرې میاشتې ټولنې له لوری لسګونه تنو زده کوونکو او استادانو ته عامه پوهاوی ورکړل شو! نن یکشنبه د روان ۱۴۴۵ هـ ق کال د ربیع الاول میاشتې پر ۲۶ مه نیټه د افغانی سرې میاشتې ټولنې مرکزی سوېل لویدیځ زون اړوند د غزنی ولایت په مرکز کې د حضرت پیر شهباز لیسې ۶۰ تنو زده کوونکو ته د نیالګیو کیښنولو او نباتاتو د غالیو د تخریب څخه د مخنیوی په اړه د عامه پوهاوی په اړه غونډه ترسره شوه. په یاده غونډه کې چې د مرکزی دفتر د رضاکارانو مدیریت د همغږۍ مسؤل ښاغلی احمد سایق "حازم" د مرکزی سوېل لویدیځ زون د ځوانانو او سیستم عضویت لوی مدیر محترم نورآغا "صاحبزاده او د غزنی ولایتی څانګې ریاست د رضاکارانو د کلوپ مدیر هم شتون درلود د قرآن عظیم الشان په مبارکو آیاتونو پیل او ورپسې ښاغلی "صاحبزاده" له لوری د سرې میاشتې پر تاریخچه، تعریف، موخو، اصولو، فعالیتونو او لاسته راوړنو خبرې وکړې. ورپسې د ښاغلی "حازم" له لوری د نیالګیو کیښنولو او نباتاتو د غالیو د تخریب څخه د مخنیوی په اړه په عامه پوهاوی خبرې وکړې. د یادې غونډې په په پای کې د اړوندې لیسې مدیر له میلمنو څخه د زړه له تله مننه وکړه چې یادې لیسې ته راغلل او د افغانی سرې میاشتې ټولنې په اړه د معلوماتو وړاندې کولو ترڅنګ د نیالګیو کیښنولو او د نباتاتو د تخریب څخه د مخنیوی په اړه لسګونه تنه شاګردانو او استادانو ته عامه پوهاوی وکړ. یاد مدیر همدا راز له شاګردانو او استادانو هیله وښوده تر څو دلته یاد کړی معلومات په کورونو کې له خپلو دوستانو سره شریک کړی.